I aftes måtte Søværnets Operative Kommando redde fire nødstedte nordmænd i land.

Søværnets Operative Kommando og Redningstjenesten fra Læsø reddede i aftes fire nordmænd, der var kommet i havsnød med deres sejlbåd. De fire nordmænd var på vej fra Sandefjord til Skagen, da de kom i problemer. Bådens sejl flækkede og motoren kunne ikke starte. Derfor måtte de bugseres i land. De slap alle uskadt.